Ku Cinta Kau Seorang

Ku Cinta Kau Seorang merupakan sebuah siri drama televisyen Malaysia 2013 arahan Khairul Amri "Keoi" Khalid dengan skrip oleh Nor Shuhadatul Ain Zakaria dan Mickey Sharum. Ia dibintangi oleh Amyra Rosli dan Remy Ishak. Siri ini bersiaran di Slot Lestary TV3 dari 19 November 2013 hingga 20 Februari 2014 menggantikan Diandra.Drama Ku Cinta Kau Seorang di Slot Samarinda TV3 Yanmieonline (15 November 2013). Dicapai pada 14 Mei 2014. 

Drama "Ku Cinta Kau Seorang" kini melalui penstriman di dalam talian secara langsung di Aplikasi Tonton .

Sinopsis
Mengisahkan tentang Batrisya (Amyra Rosli) yang dibesarkan di dalam keluarga berada, segala permintaan dan kehendak beliau dituruti oleh Dato’ Hisham. Ramai pembantu rumah terpaksa diberhentikan gara-gara kesalahan kecil. Suatu hari, Helmi (Remy Ishak), pekerja di restoran milik Dato’ Hisham telah menegur sikap biadap Batrisya. Hari itu, Batrisya merasakan telah memalukannya. Dia pergi menemui Dato’ Hisham di pejabat semata-mata ingin meminta ayahnya itu memberhentikan Helmi.

Helmi, anak yatim piatu, tidak dapat melanjutkan pelajaran atas faktor kewangan. Dia tinggal bersama-sama neneknya yang sudah tua dan nyanyuk. Kos perubatan neneknya yang menghidap penyakit buah pinggang amat tinggi, jadi dia terpaksa melakukan banyak kerja. Dia sanggup berhabis wang demi neneknya yang dikasihi, satu-satunya saudara yang dia ada. Bagi Dato’ Hisham, cukuplah beberapa orang gaji terpaksa dia berhentikan tetapi bukan Helmi kerana dia mengenali Helmi seorang anak muda yang rajin dan tidak pernah mempunyai masalah.

Oleh kerana kecewa terhadap ayahnya yang tidak mahu memberhentikan Helmi, Batrisya pergi ke luar negara selama sebulan tanda mogok. Dato’ Hisham yang runsing memikirkan Batrisya pergi menemui rakan baiknya, Rahim untuk meluahkan penyesalan kerana terlalu memanjakan anak perempuannya itu. Rahim bukan sahaja seorang sahabat yang setia mendengar keluhan Dato’ Hisham, beliau juga memberikan pendapat yang terbaik.

Selepas puas bercuti, Batrisya pulang ke tanah air. Apabila tiba di hadapan pintu rumahnya, dia amat terkejut melihat papan tanda ‘Untuk Dijual’. Batrisya bergegas ke restoran milik ayahnya, restoran itu juga telah ditutup. Batrisya berjumpa dengan Pak Cik Rahim yang kemudiannya menunjukkan surat mengatakan ayahnya telah muflis dan terpaksa melarikan diri disebabkan hutang-piutang yang banyak.

Di dalam surat itu juga mengamanatkan Batrisya untuk belajar tinggal bersama Helmi dan neneknya. Sebaik sahaja sampai di rumah Helmi dengan alamat yang diberikan, Batrisya seakan-akan tidak percaya bahawa dia harus menghuni di rumah seperti reban ayam. Dia tidak rela dan cuba meminta bantuan kawan-kawan baik yang setia dengannya. Tetapi, apabila dia berjumpa dengan Maya dan Farah, ada sahaja alasan dan mereka tidak mahu menolong. Dia cuba menghubungi teman lelakinya, Razman, namun hampa.

Batrisya sangat sedih apa yang menimpa hidupnya dalam sekelip mata. Dia menyalahkan takdir dan sanggup ayahnya meninggalkan dia begitu sahaja. Dia melangkah semula ke rumah Helmi. Helmi memberitahu Batrisya tentang undang-undang di dalam rumah seperti apa yang boleh buat dan apa yang tidak boleh. Batrisya tidak boleh duduk sahaja dan kena menjaga neneknya jika tidak sila keluar daripada rumah ini. Apakah yang bakal berlaku kepada Batrisya seterusnya?Ku Cinta Kau Seorang mCentralMY

Pelakon

Pelakon utama
 Remy Ishak sebagai Helmi
 Amyra Rosli sebagai Batrisya

Pelakon pembantu
 Hafidzuddin Fazil sebagai Datuk Hisyam
 Ruminah Sidek sebagai Nek Pah
 Farahdhiya sebagai Suraya
 Zach X-Factor sebagai Rahim
 Bil Azali sebagai Razman
 Puteri Chichi sebagai Min
 Ikhwan Khairudin sebagai Mamat
 Afzan A. Rahman sebagai Murad
 Lia Natalia sebagai Farah
 Nor Amisah Abdullah sebagai Mak Bedah

Rujukan

Pautan luar


Kategori:Drama Melayu 2013
Kategori:Rancangan TV3